钦定古今图书集成/方舆汇编/职方典/第1281卷 > 《虞帝庙碑》唐·张谓
## 钦定古今图书集成/方舆汇编/职方典/第1281卷 > 《虞帝庙碑》唐·张谓

“尧有天下七十载，将逊于位，允难其人。伯支、许由，全
其节而固让；羲仲、和叔，审其材而固辞。帝德合于天，
天命归于帝，德尽善也，我其试哉。”由是宾于四门，纳
于百揆，星辰合度，雷雨不迷。尧之二女，釐降于内；尧
之九男，勤服于外。受昭华之玉，允洽人神；泥封祀之
金，大报天地。五臣皆进，明赏也；四族皆黜，明刑也；先
质后文，敦俗也；贵德尚齿，优贤也。于斯之时，君明于
上，人化于下，山川鬼神亦莫不宁，鸟兽鱼鳖众乎咸
若无为而治，其圣也欤！夫以万乘之尊，一人之贵，多
见轶其轨度，少能窒其嗜欲。瑶台琼室，尧、舜则茅茨
土阶矣；玉食窦衣，尧舜则藜羹皮裘矣；历代多嫔御，
尧、舜顾《礼经》，娶一姓矣。自古好征伐，“尧、舜舞干戚、怀
四彝”矣。百姓乐尧、舜未尝不乐，百姓忧尧、舜未尝不
忧。历数之来，人以位授我；讴歌之去，我以位授人。其
来也婴于樊笼，去也脱于桎梏，形神非吾有天地之
委和，子孙非吾有天地之脕蜕，此其所以禅代也。近
日曹丕父子世为汉贼，当鼎易之时，发荒唐之论，高

义终，舜以勤死，稽诸祀典，永垂世教。”游夏之徒，岂诬
也哉！称尧见囚，小儒之虚诞；为禹所放，曲士之穿凿。
攻乎异端，斯害也已。九疑北麓，三湘南澨，帝之遗庙
存焉。地僻易芜，徒生荆棘，水深难涉，谁荐𬞟蘩？先德
不祀，后贤之过。摄邵阳令前监察御史宇文宣，大树
风教，小康黎元，相冈峦，移栋宇，前豁林莽，得爽垲之
地焉；下指城隅，见祈祷之人焉。如或宣室言微，閟宫
灵降，娥英近侍，稷契旁趍，则歌《南风》，觐东后，朝众圣，
会群臣，则知汤武不敢升堂，自愧于庙庑之下；高光
不敢及户，退惭于阃阈之外。谓也无孔氏“之祖述，学
颜子之希慕，作颂于清芬，勒文于金石。”其铭曰：“系出
颛顼，家于勾芒。大口奇表，重瞳异相。俗变山中，风移
河上。其器不窳，其人皆让。二年成邑，三年成都，惟彼
陶唐，禅于有虞，域中交泰，天下昭苏，彩凤听乐，黄龙
负图，其德难名，元功不宰。脱屣城阙，遗形江海，陵庙
有依，山川无改。象耕未辍”，鸟耘犹在。托此岩阿，神心
若何？蒸尝昔少，俎豆今多。百越迢遥，九疑嵯峨。湘云
古色，楚水新波。庭罗松桂，森若《容卫》。檐度风飙，宛如
《箫韶》。黎庶以宁，阴阳以调。凭兹圣灵，助我皇朝。